***Poštovani roditelji i draga djeco!***

U skladu s Uputama HZJZ i Ministarstva znanosti i obrazovanja,

**25.5.2020. učenici razredne nastave vraćaju se u školske klupe.**

UPUTE ZA RODITELJE:

• da ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19

• da ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.

**Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu** te u slučaju povišene tjelesne temperature ne smiju dovoditi dijete u školu već se javljaju telefonom ravnateljici škole i izabranom pedijatru/liječniku obiteljske medicine radi odluke o testiranju i liječenju djeteta.

Djeca sa znakovima drugih zaraznih bolesti također ne dolaze u ustanovu.

Roditelji/skrbnici ne moraju dovoditi djecu u škole, ako ih dovode, ne ulaze u školsku zgradu osim u krajnjoj nuždi, već dolaze do ulaza pri čemu zadržavaju distancu od najmanje 1,5 metra u odnosu na druge roditelje/skrbnike i djecu.

Sukladno odluci roditelja, učenici u školu dolaze sami, organiziranim prijevozom ili u pratnji roditelja, kao što bi dolazili da nema epidemije.

Roditelji se **ne okupljaju na ulazu u školsku zgradu i ne ulaze u školu** bez prethodne najave i dogovora s učiteljem ili ravnateljem i to samo po hitnoj stvari.

Škola **ne uzima izjavu** od roditelja radi uključivanja djeteta u ustanovu.

**ULAZAK U ŠKOLU**

Postupanje djece po ulasku

Dijete ulazi u školu tako da odlazi do garderobe, obuva šlape, skida jaknu, **te pere ruke sapunom i vodom prije ulaska u učionicu.**

**Pranje ruku sapunom je obavezno i prije jela, nakon korištenja toaleta , nakon dolaska izvana, nakon čišćenja nosa i kada ruke izgledaju prljavo.**

**Djeca ne nose zaštitne maske.**

**Djecu treba podsjećati da ne dodiruju usta, oči, nos i lice, te u slučaju kašljanja ili kihanja prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke.**

**OBVEZE ŠKOLE**

-**organizirati rad** odgojno-obrazovne skupine

-smanjiti fizički kontakt različitih skupina

-**održavati razmak** po mogućnosti od najmanje 1,5 metara

-prozračivanje i osiguravanje što većeg izvora dnevnog svjetla u prostoriji

-**organizirati prehranu i prijevoz učenika**

-**izbjegavati ulazak drugih osoba** unutar skupine i svesti prolazak kroz zajedničke prostorije na minimun

-osigurati korištenje toaleta na propisan način i poticati djecu na redovito pranje ruku tekućom vodom i sapunom

-osigurati izvođenje nastave TZK na otvorenom prostoru ukoliko bude moguće

-**voditi računa da se provode sve mjere Hrvatskog zavoda za javno zdravstvo po Uputi za sprječavanje i suzbijanje epidemije Covid -19 od 20.5.2020. po nalogu MZO**

**Uputu možete pročitati u cijelosti na poveznici :**<https://www.hzjz.hr/wp-content/uploads/2020/03/Upute_vrtici_skole.pdf>

**Informacije o smjenama i prijevozu učenika Škola će objaviti sutra, 22.5.2020.**

Ravnateljica:

Mirela Maričević